Värskest uuringust selgub, et Eesti töötajate tänased ootused oma karjäärile ja palgale on hoopis teistsugused kui varem ning neile vastavat tööd ei ole teps mitte lihtne leida. Millised need soovid on ja kuidas saaks hoolimata takistustest leida oma ootustele vastava töö?
#000001
Eelistatuim töövorm on erasektor. Vastajatest pea pooled (46%) soovivad teha erasektoris palgatööd, 26% vastanutest oli huvitatud iseendale tööandjaks olemisest ja 25% soovib töötada avalikus sektoris.
#000004
Kõige rohkem ollakse huvitatud erialasest tööst Eestis (58% on väga huvitatud), samas 19% vastajatest on väga huvitatud erialase töökogemuse omandamisest välismaal. Mitteerialase töö vastu välismaal tundis väga huvi 6% vastanutest.
#000005
Nagu näeme, on kogenud töötajate ootused oma tööandjale päris väljakutsuvad. Vastajad hindavad töökoha puhul nii võimalust erialaseks arenguks, enda täiendamiseks välismaal kui ka korralikku palka, paindlikku tööaega ja mõnusat sisekliimat. Kas see kõik on korraga võimalik?
#000010
Selgubki, et 41% kogenud töötajatest ei ole kindlad, kas leiavad oma ootustele vastava töö; samas 40% seda siiski usub. 19% vastajatest oma ootustele vastava töö juba leidnud. Kuidas saada selle õnneliku viiendiku hulka?
#000011
Ole oma otsingutes järjekindel ja põhjalik! On väga tõenäoline, et Sinule täiuslikult sobiv töökoht on olemas. Võibolla ei pakuta seda just täna või ei märka pakkuja just Sind? Tee endast olenev, et anda saatusele võimalus: muuda oma CV atraktiivseks ja kättesaadavaks, kirjelda selles ka oma ootusi tulevasele tööle, hoia tööportaalidel pidevalt silm peal ja ole valmis tegutsema.
#000013
Artiklis toodud andmed pärinevad kogenud töötajale suunatud tööandja maine uuringust, mille viis 2021. aasta aprillis-mais läbi Instar EBC koostöös CV.ee’ga. Küsimustele vastas 2342 kogenud töötajat keskmise vanusega 40 aastat.
#000017
Tööelublogi.ee lehelt leiad kõik vajaliku, et olla kursis tööturu uudistega. Kui sul on ettepanekuid erinevate teemade osas või soovid teha koostööd, siis võta meiega julgelt ühendust.
#000020